ཚོགས་ཐོག་ཏུ་ཟམ་ཚ་ཚེ་རིང་དོན་གྲུབ་དང་རྡུང་ལེན་མཁན་པོ་དཔལ་མགོན།རི་སྔོན་བླ་མ་ཐར་སོགས་ཀྱིས་གཏམ་བཤད་གལ་ཆེན་གནང་བར་མ་ཟད།ཁྲི་ལུང་རྟོགས་ཀྱིས་རང་གི་གཞས་ཚིག་གསར་རྩོམ་ཀྱི་བརྒྱུད་རིམ་དང་མྱོང་བ་དངོས་རྗེན་པར་བཏོན།ཚོགས་ཞུགས་མི་སྣ་སོ་སོས་ཁྲི་ལུང་རྟོགས་ཀྱི་གཞས་ཚིག་དང་འབྲེལ་ཏེ་བོད་ཀྱི་གཞས་ཚིག་ཐད་ལ་བགྲོ་གླེང་གྱ་ནོམ་པ་བྱས་ནས་རང་རང་སོ་སོའི་འདོད་ཚུལ་ལྷུག་པོར་གྲོལ།དཔལ་མགོན་དང་མགོན་པོ་དོན་གྲུབ།སྙིང་དཀར།སྐལ་བཟང་སྦྱིན་པ་སོགས་གཞས་པ་མང་པོས་ཁྲི་ལུང་རྟོགས་ཀྱི་གཞས་ཚིག་གསར་རྙིང་སྣ་ཚོགས་རྒྱུད་དྲུག་པི་ཝང་གི་རམ་དཀྲོལ་བྱས་ཏེ་སྙན་མོ་ངག་གི་དབྱངས་རྟ་ལ་དྲངས་སྟབསས་སྲོད་ཀྱི་རོལ་དབྱངསའགྲེམ་སྤེལ་མཛད་སྒོ་ཧ་ཅང་འཁྲུག་ཆ་དོད་པོ་བྱུང་།